  Майя Бывальцева Удмуртиын сюресъёсты лэсьтон-тупатъян вакыт йӧскалык ӵектосъя объект бордысен кутскизы. 22-тӥ оштолэзе техника Ижкарысь Спартаковской пролкае потӥз. Со сярысь элькун тӧролэн но кивалтэтлэн пресс-службазы ивортӥз. Пролкалэсь 203 метрзэ выльдозы - Совхозной ульчаысен Халтурин нимо ульчаозь. Али сюресчиос вуж тротуаръёсты утялто, жуг-жагез потто. Нимысьтыз техника сюреслэсь инъетсэ дася. Отын кык сӥен асфальтобетон вӧлдозы, бордюр изъёс пуктозы. Озьы ик выль тротуаръёс но кылдозы. Татын ваньзылы коркаоссы доры вуыны шуг вал – машинаен но, пыдын но. Гоп вылын гоп, дэри. Бен, сюресэз ӵем ӵошкытъяло, но нырысетӥ зоръёс дорозь гинэ. Нош татаын трос улӥсез, нылпиосын анайёс. Артэ нылпи ваён юрт, диагностикая центр, выль коркаос. Татӥ адямиос трамвай дугдылонние мыно. Выль тротуар лэсьтӥзы ке, туж шумпотом Спартаковской пролкаын улӥсьёсКызьы вераз Удмуртиысь кивалтэтлэн тӧроез Ярослав Семёнов, кылем арын сямен ик, сюресъёсты тупатъян вакытэз 1-тӥ куартолэзе кутскыны малпало вал, но куазь вазьгес потыны луонлык сётӥз. Та арлы нош ик туж трос ужъёс чакламын – сюресчиос 300 иськемлэсь трос сюресъёсты тупатъяны, выльдыны но лэсьтыны кулэ. Соин ик вань ужан радлыкъёсты радъяны, пӧртэм факторъёсты лыдэ басьтоно Ярослав Семёнов, Удмуртиысь кивалтэтлэн тӧроезТросэз объектъёс гурт ёросъёсын, угось 2021-тӥ ар Удмуртиын Гуртлэн ареныз ялэмын, пусйиз кивалтэтлэн тӧроез. «Кышкыттэм но ӟечлыко сюресъёс» йӧскалык ӵектосъя 110 иськемлэсь трос улосвыл но муниципалкуспо сюресъёсты, Ижкарысь, Сарапулысь, Воткаысь, Можгаысь, Дэри ёросысь ульчаосты тупатъяны чаклало. Тодэ вайытом, азьвылгес Ярослав Семёнов 2021-тӥ арын Удмуртиын 18 ёросъёсысь 64 иськем сюресъёсты тупатъялозы шуыса вераз вал. Тегъёс: Авто Ижкар Удмуртия сюресъёс тупатъянужъёс ЯрославСемёнов  